Document ID: /roh_data/filtered/Bilingualer_Corpus_interleaved-it-rm.jsonl.gz/1271

This is a text translated from Italian to Rumantsch Grischun.
Adeguato il piano di misure igiene dell'aria

Il Governo grigionese ha approvato un pacchetto di 28 misure volte a migliorare la qualità dell'aria. Le misure devono ridurre i tassi di ozono, le emissioni di polveri fini e l'inquinamento da ammoniaca. Il Governo ha preso atto del relativo rapporto sullo "stato della lotta contro l'inquinamento atmosferico 2006 con la concretizzazione dei futuri campi d'azione" dell'aprile 2007. Il rapporto con il piano di misure igiene dell'aria è stato adeguato alle conoscenze attuali.

Il miglioramento della qualità dell'aria è un compito comune di Confederazione e Cantoni che devono elaborare misure adeguate, ciascuno nel proprio settore di competenza. Le misurazioni della qualità dell'aria e delle emissioni mostrano che negli ultimi anni hanno potuto essere ridotti in particolare gli ossidi di azoto e che si è riusciti a ridurre i valori massimi di ozono al sud delle Alpi. Sussiste però tuttora una necessità d'azione. Nel Cantone dei Grigioni, in particolare nei fondovalle, si registrano superamenti dei valori limiti d'immissione, le cui cause vanno ricercate soprattutto nelle fonti locali. Tuttora irrisolto è anche il problema dell'ozono in estate, che si manifesta soprattutto nelle valli meridionali con numerosi superamenti dei valori limite. Questo problema non può però essere risolto soltanto con misure incentrate sulle fonti locali.

Dopo l'approvazione di un primo piano di misure cantonale nel 1992 e dopo ripetuti controlli dei progressi il piano è ora stato adeguato alla situazione attuale. Si è tenuto conto soprattutto delle conoscenze attuali sulla provenienza delle polveri fini e sulle conseguenze per la salute dovute alle polveri fini e alla fuliggine emessa dai motori diesel.

In base al rapporto, il Governo ha assegnato ai diversi servizi incarichi che mirano a ridurre alle fonti le emissioni di polveri fini e la fuliggine emessa dai motori diesel e dagli impianti di combustione a legna. Quale concetto globale volto a migliorare la qualità dell'aria il piano contiene però anche misure per migliorare la situazione per quanto riguarda gli inquinanti gassosi come gli ossidi di azoto, gli idrocarburi e l'ammoniaca. Il piano di misure contribuisce inoltre a ridurre il gas a effetto serra anidride carbonica. Per quanto riguarda le polveri fini l'effetto del piano di misure è sostenuto anche dal piano d'azione polveri fini della Confederazione, il quale contiene una serie di misure di competenza della Confederazione relative alle emissioni dei veicoli a motore.

Il Governo è contrario all'abolizione della prassi Dumont a livello di imposta federale

Il Governo grigionese è contrario alla proposta di abolire la cosiddetta prassi Dumont a livello di imposta federale. Il Governo ritiene la nuova regolamentazione proposta dalla Commissione dell'economia e dei tributi del Consiglio nazionale incostituzionale sotto diversi aspetti e la considera la soluzione sbagliata dal profilo fiscale.

La prassi Dumont riguarda la questione relativa alla misura in cui possono essere dedotti dalle imposte i costi per la manutenzione di un immobile appena acquistato. L'avamprogetto della Commissione si prefigge di sopprimere la cosiddetta prassi Dumont a livello dell'imposta federale diretta. Secondo l'avamprogetto i costi sostenuti per riattare un immobile devono poter essere dedotti subito dopo l'acquisizione dello stesso, indipendentemente dal fatto che la sua manutenzione sia stata trascurata o meno dal proprietario precedente.

Come afferma il Governo nella propria presa di posizione, la proposta viola i principi dell'uguaglianza giuridica e della tassazione secondo la capacità economica. Viene inoltre violato il chiaro mandato costituzionale di armonizzazione fiscale tra Confederazione e Cantone, sostituendo una soluzione oggi armonizzata con soluzioni diverse per Confederazione e Cantone. Contrariamente alla Commissione del Consiglio nazionale il Governo ritiene inoltre che l'abolizione della prassi Dumont non darà slancio all'edilizia. L'abolizione non agevolerà nemmeno l'Amministrazione delle imposte.

Dai comuni e dalle regioni

- Schnaus: al Comune di Schnaus viene garantito un sussidio forfettario di 140'315 franchi alle spese aventi diritto a sussidi per il rinnovo e il potenziamento dell'impianto di approvvigionamento idrico, 1a tappa.

- Filisur-Bergün: viene approvato lo Statuto organico della "Corporazione scolastica del ciclo superiore Filisur-Bergün".

- Davos: viene approvata la revisione parziale della pianificazione locale del Comune di Davos, decisa il 24 settembre 2006, con il piano delle zone 1:1'000 parco giochi e area di svago "centro sportivo Glaris".

- Maladers: viene approvata la revisione parziale della legge edilizia del Comune di Maladers, decisa il 27 giugno 2006.

- Obersaxen: viene approvata la revisione parziale della pianificazione locale del Comune di Obersaxen, decisa il 9 marzo 2007.

- S-chanf: viene approvato il piano delle zone 1:1'000 Serlas del Comune di S-chanf del 31 gennaio 2007.

Sussidi cantonali a favore di diverse istituzioni

- Associazione Posti di lavoro e residenza protetti Engadina e Valli meridionali: viene approvato il progetto inoltrato dall'associazione Posti di lavoro e residenza protetti Engadina e Valli meridionali per la realizzazione di un semplice magazzino per il laboratorio del Centro L'incontro di Poschiavo. Alle spese computabili viene garantito un sussidio edilizio di al massimo 46'550 franchi.

- Colletta per la Festa federale di preghiera: quest'anno il ricavato della colletta per la Festa federale di preghiera andrà per un terzo ciascuno alla Fondazione Bündner Suchthilfe, all'associazione mantello Jugendarbeit Graubünden e alla Fondazione Benevol Graubünden.

Progetti stradali

Il Governo ha stanziato complessivamente 3'188'000 franchi per la costruzione e il risanamento dei seguenti tratti stradali:

- A13 Strada nazionale: lavori da capomastro ponte ausiliario sul Reno posteriore Splügen ovest

- Strada dell'Engadina: lavori di pavimentazione Islas - Arvins

- Strada del Bernina: lavori di pavimentazione Val Pednal - Le Prese

- Strada dell'Engadina: lavori di pavimentazione circonvallazione di Silvaplana

Affari del personale

- Richard Atzmüller, domiciliato a Coira, è stato nominato vice capo dell'Ufficio per lo sviluppo del territorio.

Organo: Governo

Fonte: it Cancelleria dello Stato dei Grigioni

Data: 16.05.2007

Il plan da mesiras per l'igiena da l'aria vegn adattà

La regenza grischuna ha concludì in pachet da mesiras cun totalmain 28 mesiras per meglierar la qualitad da l'aria. Questas mesiras duain reducir l'impestaziun tras ozon, las immissiuns da pulvra fina sco er l'impestaziun tras amoniac. La regenza ha prendì enconuschientscha dal rapport correspundent da l'avrigl 2007 davart il "stadi da las mesiras per mantegnair l'aria pura 2006 cun concretisar ils champs d'acziun futurs". Il rapport cun il plan da mesiras per l'igiena da l'aria è vegnì adattà a las enconuschientschas las pli novas.

Meglierar la qualitad da l'aria è ina incumbensa communabla da la confederaziun e dals chantuns che ston mintgamai elavurar mesiras adequatas per lur champ da cumpetenza. Las mesiraziuns da la qualitad da l'aria e las bilantschas da las emissiuns mussan ch'ins ha pudì reducir ils ultims onns han en spezial ils oxids da nitrogen e ch'igl è reussì da sbassar las valurs maximalas d'ozon en il sid da las Alps. I dat dentant anc adina in basegn d'agir. En il chantun Grischun vegnan las limitas d'immissiuns da pulvra fina surpassadas cunzunt en ils funs da las vals. Medemamain n'è betg anc schlià il problem d'ozon durant la stad; in problem che sa manifestescha en emprima lingia en las vals dal sid tras numerus surpassaments da las limitas. Quest problem na po dentant betg vegnir schlià mo cun prender mesiras a las funtaunas localas.

Suenter ch'in emprim plan da mesiras local è vegnì concludì l'onn 1992 e suenter che controllas dal progress èn vegnidas fatgas repetidamain, è succedida ussa in'adattaziun a la situaziun d'ozendi. En quest connex èn vegnidas resguardadas en emprima lingia las enconuschientschas las pli novas davart la derivanza da la pulvra fina e davart ils effects nuschaivels da la pulvra fina e dal fulin da diesel per la sanadad.

Sa basond sin il rapport ha la regenza dà incumbensas a plirs posts da servetsch. Questas incumbensas han la finamira principala da sminuir gia a las funtaunas las emissiuns da pulvra fina, da fulin da diesel e da fulin dals stgaudaments da laina. Sco concept general per meglierar la qualitad da l'aria cuntegna il plan dentant er las mesiras per far meglieraziuns tar ils gas nuschaivels en l'aria, numnadamain ils oxids da nitrogen, ils idrocarbons e l'amoniac. Ultra da quai gida il plan da mesiras a reducir il gas climatic dioxid carbonic. En il sectur da la pulvra fina vegn sustegnì l'effect dal plan da mesiras tras il plan d'acziun "pulvra fina" da la confederaziun. Quest plan d'acziun cuntegna ina retscha da mesiras che stattan en la cumpetenza da la confederaziun e che vegnan prendidas en connex cun las emissiuns dals vehichels a motor.

La regenza è cunter l'aboliziun da la pratica da Dumont tar la taglia federala

La regenza grischuna refusa la proposta d'abolir l'uschenumnada pratica da Dumont tar la taglia federala. La regenza giuditgescha la nova regulaziun, ch'è vegnida proponida da la cumissiun dal cussegl naziunal per economia e taxas, en plirs reguards sco anticonstituziunala e la caracterisescha sco soluziun faussa dal puntg da vista dal dretg fiscal.

La pratica da Dumont cumpiglia la dumonda, en tge dimensiun ch'ils custs per il mantegniment da l'immobiglia pon vegnir deducids da la taglia, sche l'immobiglia è vegnida cumprada da nov. Il sboz preliminar da la cumissiun ha la finamira d'abolir la pratica da Dumont per il stgalim da la taglia federala directa. Uschia duain vegnir deducids ils custs ch'èn vegnids impundids per reparar ina immobiglia immediatamain suenter la cumpra, e quai independentamain dal fatg, sch'il mantegniment da l'immobiglia è vegnì negligì u betg.

Sco che la regenza constatescha en sia consultaziun, violescha questa proposta ils princips da l'egualitad giuridica e da l'imposiziun da taglia tenor la capacitad economica. Plinavant na vegn betg resguardà il cler mandat constituziunal d'armonisar las taglias tranter la confederaziun ed ils chantuns. Ina soluziun ch'è oz armonisada duess numnadamain vegnir substituida cun differentas soluziuns per la confederaziun e per ils chantuns. Cuntrari a la cumissiun dal cussegl naziunal è la regenza ultra da quai da l'avis che l'aboliziun da la pratica da Dumont na dess betg in stausch marcant a l'economia da construcziun. L'aboliziun na simplifitgass er betg la lavur da l'administraziun da taglia.

Da vischnancas e da regiuns

- Schnaus: A la vischnanca da Schnaus vegn garantida ina contribuziun pauschala da 140'315 francs als custs cun dretg da contribuziun per renovar e per engrondir il stabiliment dal provediment d'aua, 1. etappa.

- Filisur-Bravuogn: Il statut d'organisaziun dal "consorzi da scola Filisur-Bravuogn" vegn approvà.

- Tavau: La revisiun parziala da la planisaziun locala da la vischnanca da Tavau ch'è vegnida concludida ils 24 da settember 2006 cun il plan da zonas 1:1'000 "plazza da giugar e zona da temp liber, plazza da sport Glaris" vegn approvada.

- Maladers: La revisiun parziala da la lescha da construcziun da la vischnanca da Maladers, ch'è vegnida concludida ils 27 da zercladur 2006, vegn approvada.

- Sursaissa: La revisiun parziala da la planisaziun locala da la vischnanca da Sursaissa, ch'è vegnida concludida ils 9 da mars 2007, vegn approvada.

- S-chanf: Il plan da zonas 1:1'000 Serlas da la vischnanca da S-chanf dals 31 da schaner 2007 vegn approvà.

Contribuziuns chantunalas a differentas instituziuns

- Uniun per plazzas da dimora e da lavur protegidas Engiadina e vals dal sid: Il project ch'è vegnì inoltrà da l'uniun per plazzas da dimora e da lavur protegidas Engiadina e vals dal sid per construir in simpel edifizi da deposit en il lavuratori "L'Incontro" a Puschlav vegn approvà. Als custs imputabels vegn garantida ina contribuziun da construcziun da 46'550 francs.

- Collecta dal di da rogaziun: Mintgamai in terz dal retgav da la collecta dal di da rogaziun va quest onn a favur - da la fundaziun agid per persunas toxicomanas en il Grischun, da la federaziun da tetg per la lavur da giuvenils dal Grischun e da la fundaziun Benevol dal Grischun.

Projects da vias

La regenza ha approvà totalmain 3'188'000 francs per construir e per sanar ils suandants trajects da vias:

- via naziunala A13: lavurs d'impressari, punt provisorica, punt dal Rain posteriur, Spleia vest

- via d'Engiadina: lavurs da cuvrida, Islas - Arvins

- via dal Bernina: lavurs da cuvrida, Val Pednal - Le Prese

- via d'Engiadina: lavurs da cuvrida, sviament da Silvaplauna

Fatgs dal persunal

- Richard Atzmüller, domicilià a Cuira, è vegnì nominà sco vicemanader da l'uffizi per il svilup dal territori.

Gremi: regenza

Funtauna: rg chanzlia chantunala dal Grischun

Data: 16.05.2007